**TÁJÉKOZTATÓ**

Az 1+1 %-os felajánlásáról – függetlenül attól, hogy a 2016-os személyi jövedelemadó-bevallását hogyan nyújtja be – a bevallássával együtt vagy akár attól elkülönülten is rendelkezhet.

1. **MAGÁNSZEMÉLYEK**
2. A NAV elkészíti azoknak a magánszemélyeknek az szja-bevallását, akik nem kértek munkáltatói adó megállapítást vagy azt a munkáltató nem vállalta.   
   Az adóbevallási tervezetet 2017. március 15-ig a NAV közzéteszi az ügyfélkapu használatával egy erre a célra létrehozott elektronikus felületen, ahol a bevallási tervezetét on-line javítani tudja és rendelkezhet adója 1+1 %-áról!

Ügyfélkapu nyitásáról információ: <http://nav.gov.hu/nav/igazgatosagok/komarom_esztergom/helyi_hirek_barm/Nyisson_Ugyfelkaput_20170216.html>

1. Aki nem rendelkezik ügyfélkapuval, március 15-ig postai úton, vagy elektronikus úton kérheti, hogy a NAV a bevallási tervezetet papíralapon, postán küldje el Önnek.

A kérelemnek tartalmaznia kell az adózó születési időpontját és adóazonosító jelét is. A NAV a kérelem nyilvántartásba vételéről az adózó által választott kapcsolattartási formában tájékoztatja az ügyfelet.

# NAV címe: Központi ügyfélszolgálat NAV Észak-budapesti Adó- és Vámigazgatósága

1139 Budapest, Dózsa György út 128-132.,

email: <http://nav.gov.hu/nav/e-ugyfsz/levelkuldes>

Telefonszám: +36 (1) 427-3200

Amikor majd postázza a NAV-nak, papír alapú adóbevallását, ne felejtse el mellékelni az 1+1%-ról a rendelkezői nyilatkozatát!

1. Munkáltatói adó megállapítás esetén 2017. május 10-ig lezárt borítékban kell a munkáltatójának leadni. Fontos, hogy a lezárt borítékon rajta legyen az adóazonosító jele, a leragasztás helyén pedig az aláírása!
2. A rendelkezői nyilatkozatot a bevallástól elkülönülten 2017. május 22-ig közvetlenül a NAV-hoz is eljuttathatja a 16EGYSZA jelű nyomtatványon (ügyfélkapun keresztül, elektronikusan vagy postai úton vagy a NAV ügyfélszolgálatain személyesen, lezárt, adóazonosító jellel ellátott borítékban

**Magánszemélyek adóbevallása és az adókülönbözet megfizetési határideje: 2017. május 22.**

Azt, hogy az Ön által idén megjelölt kedvezményezett(ek) részesült(ek)-e a felajánlott 1(+1)%-os összeg(ek)ből, jövő év januártól a NAV honlapján megtekintheti. Amennyiben rendelkezik ügyfélkapuval, elektronikus úton kap tájékoztatást a felajánlott összeg kiutalásáról.

Az 1+1%-ról rendelkező nyilatkozatán jelezheti azon döntését, hogy nevét és postai, illetve elektronikus levelezési címét az Ön által kedvezményezettként feltüntetett civil szervezettel közöljék. **Az adatkezelési hozzájárulás és az adatok feltüntetése a rendelkező nyilatkozaton önkéntes, nem feltétele az érvényes rendelkezésnek.**

# EGYÉNI VÁLLALKOZÓK

Egyéni vállalkozók 2016 évi SZJA bevallása és az adókülönbözet megfizetési határideje: 2017. február 27.

Amennyiben az adóbevallás leadásakor nem rendelkezett a jövedelemadó egy százalékáról, 2017. május 22-ig. lehetőség van azt eljuttatni vagy az ügyfélkapun keresztül elektronikusan, vagy postán feladni, illetve a NAV ügyfélszolgálatain személyesen leadni egy lezárt, adóazonosító jellel ellátott postai borítékban (amelyet a ragasztást keresztezve alá kell írni).